PCSGH พุ่งพรวด 15% รับปี 63 กำไรโต 2 เท่า พร้อมแจกปันผล 0.25 บ.
PCSGH พุ่งพรวด 15% รับปี 63 กำไรโต 2 เท่า แตะ 253.79 ลบ. จากปีก่อน 75.93 ลบ. พร้อมแจกปันผล 0.25 บ. XD 20 เม.ย.64 จ่าย 7 พ.ค.64
PCSGH พุ่งพรวด 15% รับปี 63 กำไรโต 2 เท่า แตะ 253.79 ลบ. จากปีก่อน 75.93 ลบ. พร้อมแจกปันผล 0.25 บ. XD 20 เม.ย.64 จ่าย 7 พ.ค.64
16 ก.พ. 2564

ผู้สื่อข่าวรายงานว่า ราคาหุ้น บริษัท พี.ซี.เอส.แมชีน กรุ๊ปโฮลดิ้ง จำกัด (มหาชน) หรือ PCSGH ล่าสุด ณ เวลา 10.04 น. อยู่ที่ 5.30 บาท บวก 0.68 บาท หรือ 14.72% สูงสุดที่ 5.55 บาท ต่ำสุดที่ 5.30 บาท ด้วยมูลค่าซื้อขาย 1.22 ล้านบาท

ทั้งนี้ราคาหุ้น PCSGH ปรับตัวขึ้นอย่างร้อนแรง คาดเป็นผลมาจาก PCSGH รายงานผลการดำเนินงานงวดปี 2563 สิ้นสุดวันที่ 31 ธ.ค.2563 มีกำไรเติบโตขึ้นอย่างโดดเด่น ดังนี้

โดยผลประกอบการงวดประจำปี 2563 มีกำไรเพิ่มขึ้น เนื่องจากบริษัทมีต้นทุนขายรวม 3,261.7 ล้านบาท ลดลงร้อยละ 27.2 จาก 4,478.7 ล้านบาทในปี 2562 และมีค่าใช้จ่ายในการขายและบริหารรวม 449.4 ล้านบาท ลดลงร้อยละ 6.7 จาก 481.5 ล้านบาท ในปี 2562 อีกทั้งยังบันทึกผลกำไรที่ยังไม่เกิดขึ้นจริงจากอัตราแลกเปลี่ยนจำนวน 87.4 ล้านบาท เทียบกับการบันทึกผลขาดทุนจากอัตราแลกเปลี่ยนที่ยังไม่เกิดขึ้นจริงในปี 2562 จำนวน 102.4 ล้านบาท
นอกจากนี้บริษัทยังประกาศจ่ายปันผลงวดดำเนินงานวันที่ 1 ม.ค. 2563 ถึงวันที่ 31 ธ.ค. 2563 เป็นเงินสดในอัตรา 0.25 บาทต่อหุ้น กำหนดขึ้นเครื่องหมาย XD วันที่ 20 เม.ย.2564 และกำหนดจ่ายเงินปันผลในวันที่ 7 พ.ค.2564